Honger dreig weens duur kunsmis | Landbou
Honger dreig weens duur kunsmis
Yara, die groot internasionale kunsmisvervaardiger, meen 'n ernstige tekort aan voedsel staar die wêreld in die gesig weens die skerp stygings in kunsmispryse.
Die jongste oorsig van globale graan- en oliesaadmarkte waarsku dat afgesien van die skerp stygings in kunsmispryse (wat dit veral vir boere in opkomende ekonomieë onbekostigbaar maak), is daar ook die nuus dat Rusland en China, wat sowat 30% van die wêreld se grondstowwe vir kunsmis lewer, vroeg in November 'n perk op die uitvoer van kunsmis geplaas het.
Skynbaar gaan dit van krag bly tot diep in 2022. Die groot drywer is skerp stygings in die globale pryse van natuurlike gas. Bottelnekke in die aanbodketting het boonop erger geword nadat wêreldekonomieë begin groei het ná die ontwrigtings in die covid-19-grendeltyd.